
السلام عليكم ورحمة الله وبركاته, أعوذ بالله السميع العليم من الشيطان الرجيم» بسم الله الرحمن الرحيم» إن الحمد لله نحمده ونستعين به 
ونستغفره» ونعوذ بالله -تعالى - من شرور أنفسنا وسيئات أعمالناء مَن يهده الله فلا مُضل له ومن بُضلل فلا هادي له. وأشهد أن لا إله 
إلا الله وحده لا شريك له وأشهد أن محمدًا عبده ورسوله. 

"يا أا الّذِينَ آَمَنُوا انَقُوا الله حَقَّ ثُقَاتِهِ ولا مون إل وَأَنْكُمْ مُسْلِمُونَ" آل عمران: 2٠١7‏ "يا أَيّهَا اناس اتَّقُوا رَبَكُمْ الذي لفحم بز مِنْ نَفْسِ 
وَاحدَة وَحَلَقَ مِنْهَا رَوْجَهَا وَبَثَّ مِنْهُمَا رجالا كزيرا وَفسَاء وَالفُوا الله الذي كَسَاءَلُونَ به به وَالأَرْحَامَ ! إِنَّ الله گان يکم رَقِيبًا" النساء: ١‏ "ي أَيُهَا 
الّذِينَ آَمَنُوا انَقُوا الله وَقُولُوا قلا سَدِيدًا * يُصلخ لكُمْ أَعْمَالَكُمْ وَيَغْفِرْ لَكُمْ ذُنُوبَكُمْ ومن بُطِع الله ورس وله فَقَدْ فَارّ قرا عَظِيمًا" 
الأحزاب ١‏ 1/1:17. 


أما بعد» فإن أصدق الحديث كتاب الله -تعالى-» وخير اهدي هدي محمد -صلى الله عليه وآله وصحبه وسلم-» وشر الأمور محدثاتاء وكل 
محدثة بدعة» وكل بدعة ضلالة» وكل ضلالة في النار. 

ثم أما بعد, فمرحبًا بكم أيها الإخوة الكرام الأحباب في هذا البيت الطيّب العامر المبارك على طاعة الله -جل وعلا-, وأسال الله -تعالى- 
كما جمعنا في هذا المكان المبارك, أن يجمعنا سويًا مع النبي -صلى الله عليه وسلم- في أعلى جنات الخُلد بغير حساب ولا عذاب» إنه ولي 
ذلك» وهو نعم المولى ونعم النصير. 


ثم أما بعد لا زلنا أيها الكرام الأحباب نعيش ونعايش ونحاول أن نفهم أذكار الصلاة؛ لأن هذا يتكرر بفضل الله -جل وعلا- من المسلم 
كثيراء فكما مضى بنا الكلام حول أذكار الصباح» ثم شرعث معكم في أذكار الصلاة نعايشهاء ودائمًا أؤكد على هذا الأمر: إننا نخاول أن 
ترج أي ذكرٍ أو أي دعاءٍ من قلوبناء نفهمه وتُخرجه من قلوبنا؛ حتى يُقبله الله -جل وعلا- منا؛ لأن الله -جل وعلا- لا يُقبل الدعاء من 
قلب غافل لاه. فليس لك من دعائك ولا من استجابة دعائك إلا ما عقلت بقلبك, كما قال النبي -صلى الله عليه وسلم-: "واعلّمُوا أنَّ 
الله لا عي دعاءً من قلب غافل لاو" . 


ا الألباني. 





الهم آعنن" من سلسلة "أذكان الصلاة* 

ومن أذكار الصلاة التي حث النبي -صلى الله عليه وسلم- حبيبه معاذ بن جبل ألا يتركها أبدّاء يعني مش النبي قال له فل كذاء لا النبي قال 
له: ما تسيبهاش, كما ثبت في صحيح مسلم أن البي -صلى الله عليه وسلم- قال لمعاذ بن جبل حين خرج من الصلاة وشبّك النبي -صلى 
الله عليه وسلم- يده في يده.. أنا عايزك تعيش الفرحة اللي سيدنا معاذ عاشهاء ولو الكلام ده حصل لك في الرؤياء مش في الحقيقة بس» في 
الرؤياء إيه اللي هتشعره؟ 

البي -عليه الصلاة والسلام- شبّك أصابعه في يد معاذ وهو خارج من الصلاة؛ ثم قال النبي -عليه الصلاة والسلام- لمعاذ: "والله ِي 
لأحيّكَ"'. أنت متخيل البي» بيحلف بالله عاذ بيقول له: "واللّه إِيّ لأحبّكَ", والله يا إخواننا الكلمة دي يعني تخلي قلبك يطير لو أنت 
استحضرقًا. 

"واللهِ إيّ لأحبّكَ, واللّهِ إِنّ لأحبّك" مرة تانية» وقيل أن اللي قال التانية معاذ, يعني معاذ البي شبك إيده في إيده وسمع النبي بيقول له... 
تخيل كده لو شيخ من المشايخ اللي بتحبهم الكبار قوي اللي أنت نفسك تشوفه. واللي لما بتشوفه نفسك الناس كلها تعرف أنك شفته» 
وعاوز صورة جنبه وتحطها على الخلفية أو بروفايل الواتس» متصور أنت جنبه مبسوطء شيخ» ويقول لك كده: والله أنا بحبك في الله فما 
ظنك لو النبي اللي عمل لك كده. النبي يشبك إيده في إيدك, وهو اللي يفضل ماسك إيدك ويقول: والله أنا حبك في الله. 


"والله ا لأحيّكَ". فقال: "والله ا لأحبّكَ" يعني أنا برضه والله بحبك يا رسول الله فقال له النبي -صلى الله عليه وسلم-: "لا تدّعنّ في 
ذُبْرَ كل صلاة تقول: اللّهمَ أعتي على ذكرك» وشكْركَ, وخسن عبادتِكَ", دي يا إخواننا وصية الحبيب لحبيبه» يعني مش أي وصية» مش 
كلمة وخلاص» مش صحابي بيجي يسأل البي سؤال يقول له: "لا تغضَّت"" وبمشي, لا ده النبي -عليه الصلاة والسلام- هو اللي خد 
بإيده, وهو اللي قال له: أنت حبيي» عشان تعرف أن الوصية الجاية دي وصية واحد بيحب لك الخير. 

وخلى بالك ده مش أي صحابي, ده معاذ بن جبل» عارفين معاذ بن جبل؟ اللي هو إمام العلماء أو سابق العلماء, ده عام الأمة, البي - 
عليه الصلاة والسلام- بشره أنه يَسبق العلماء يوم القيامة رمية حجر يعني هو قبل العلماء كلهاء أعلم الأمة بالحلال والحرام, معاذ بن جبل 
ده اللي النبي -عليه الصلاة والسلام- أرسله ليْعلّم دولة» ليُعلّم اليمن» أرسله النبي -عليه الصلاة والسلام- مع على بن أبي طالب ليعلم 
اليمن. 


معاذ بن جبل شبك النبي -عليه الصلاة والسلام- يده في يده. ثم قال: "وال إن لأحبك, واللهِ إن لأحبك" ومن السّنة إذا أحببت أحَا 
لك في الله أن تقول له اجهر بماء سايبها في قلبك بس ليه! طلّعها. اصدقء وأنا أنصحك: اصدق في هذه الكلمة, لا تقلها إلا إذا 
استشعرتًا بجد؛ عشان تحس بلذكًا. 

والله العظيم يا إخوانناء والله أنت لو حبيت أخ لك في الله. حتى لو واحد في الدنياء حتى لو واحد» بس فعلًا تبقى الحبة لله صادقة, قلبك 
فعا بيحبه» والله العظيم هتتذوق حلاوة الإيمان, هتتذوق حلاوة الإيمان. 

دايا كده أقول لنفسي ولإخواني: اكتب في ورقة كده خفيّة في الأجندة في الآخر كده اكتب مَن أحبهم في الله. بس بجد مَن أحبهم في الله 
وامسك مفلا التليفون محمولك اللي فيه ألفين رقم وهات مفلا اللي بتسميهم أصدقاء على الفيس بوك اللي هم زادوا على ٠٠٠٠١‏ ومش 
لاقيلهم مکان» امش على دول عدي كده هتلاقي مغلا واحد.. ده انا بحيب بحد اهو دول قرايي دول غصب عن هم قرايي» بحبهم ما 
بحبهمش هم قرايي» طيب عدّي على ده لا ده لما مشكلة في المستشفى بكلمه» طيب ده آه ده بتاع الأرض اللي أنا اشتريت منه الأرض» 


1 صححه الألباني. 


0 صحيح البخاري. 

طيب ده لا ده بتاع المحمول لما أعوز أصلح محمول بکلمه» طيب ده ده يعني كنت قابلته مرة لأ طيب ده آه ده اللي هو كان قابلني مرة في 
الطريق وركبت معاه في العربية وصلبي» طيب ده آه ده اللي كان بيديني الأسطوانات» تصدق الرجل ده يا أخي رجل صالحء طب أحبه في 
الله أنا بعمل بجد كده, آه الرجل ده أنا لما بشوفه بفتكر ربناء فعا وشه منور, ياااه ده الواحد مقصر فيه أوي يا أخي. 


اعمل كده هتطلّع من للكت 0٠ ons‏ هتطلع منهم خمسة ستةء ده إن طلّعت أصلاء أَهُم دول بقى دول فعلًا اللي أنت بتحبهم 
في الله. دول تروح لهم البيت وتاخدله هدية وتقول له: والله إن لأحبك؛ لأن البي -صلى الله عليه وسلم- قال: "إذا أحبٌ أحذكم صاحبّه 
فليأته في مَنزلِه فليُخبزه أنه يبه له" فليآته في بيته وليخبره أنه يحبه, اللي أنت بتحبه في الله فعلّا تقابله تقول له: فعلا والله إن لأحبك, 
تحاول تزوّد امحبة يومًا بعد يوم تُنمّيها. ولو اعترضت هذه احبة أمور دنيوية ارميها وراء ضهرك, حاول تصقي ما بينك وبين هذا الذي أحببته 
في الله أن تصفي علاقتك معه من كل دنيا؛ لأن الدنيا داعا لما بتدخل بتلوّث العلاقة, فعلًا بتلوث العلاقة؛ علاقة الحبة الصادقة» صف 
الدنيا من قلبك» خلي فعلًا محبتك له في الله. 

خلى دايا اجتماعك وتفرقك كما قال النبي -عليه الصلاة والسلام- في السبعة الذين يظلهم الله في ظله يوم لا ظل إلا ظله» عد منهم 
انبي -عليه الصلاة والسلام- في الصحيحين وف حديث أبو هريرة: "ورَجُلانِ تحاب في الله الجتمعا عليه وتَقَرََا عليه" خلى كل التقائك معه 
دين» قال الله قال رسوله؛ تذكره بالله ويذكرك بالله» خليك صافي في المحبة. دول -اسمعنى بقى- لو زعلوك لو ضايقوك لو نرفزوك لو قالولك 
كلام أنت مش طايقه برضه ماتسيبهمش» إمسك فيهم حتى لو زعلوك؛ ولو أنت قلت كلمة زعلوا منها روح انشالله تبوس إيدهم لغاية لما 
يرضوا عنك ويسامحوك. عارف ليه؟ لإن دول أحبابك في الله فعلاء هما دول اللي هيبقوا جمبك يوم القيامة هما دول اللي هيبقوا تحت ظل 
عرش الرحمن معاك يوم القيامة» وبغيرهم هتخرج أنت خارج الظل» هما دول يوم القيامة اللي لو لقوك عطشان هيقولك تعالى حوض النبي 
هناك رايحجين نشرب تعالى معاناء هما دول اللي أنت وأنت نفسك تروح الجنة يقولولك تعالى احنا رايحين الجنة امشي معاناء "وَسِيقَ الذي 
انا رم إلى اة زمر" > هما دول امشي معاناء هما دول لو أنت هتقع من على الصراط في النار هيدعولك إن ربنا ينجيك؛ هما 
دول اللي لو دخلوا الجنة وأنت قصر بك عملك وأنت في النار هما اللي هيقولوا لا يا رب لا تنأ في الجنة إلا إذا كان صديقنا معنا وحبيبنا 
معناء هما دول اللي لو انت في الجنة في درجة أقل منهم تنظر إليهم وتشتاق فيشفعون لك عند الله -جل وعلا- ليرقيك معهم في الجنة, 
فحتى لو أنت زعلتهم روح لغاية لما ترضيهم» قال الله -جل وعلا-: "فما لَنَا من شَافعِينَ * ولا صَدِيق كيم" 


قال الحسن البصرى: "استكثروا من الإخوان الصالحين فإن لهم عند الله شفاعة يوم القيامة» ساعتها يندم من لم يصاحب" من لم يتحاب مع 
إخوانه في الدنيا على الخير يندم يوم القيامة ويقول: فما لَنَا من شَافِعِينَ * وَلا صَدِيق حميم. 

يبقى حضرتك لو انت بتحب واحد بوح با في قلبك له» ساكت ليه؟ بس قوها بجد, قوها وأنت حاسسها والله إن لأحبك, هتلاقيهم عدد 
محدود والله, ممكن تلاقى واحد منهم أخ انت عارفه حبيته في الله فعلّا حتى لو أنت مالتقتش بيه إلا مرات معدودة, واحد مغلا في قرية 
والراجل ده قعدت معاه قعدة سكن قلبكء أنا بحاول أجيبلك كلام فعلًا واقعي, فيه واحد شوفته مرة في القطر وأنت مسافر بس الراجل ده 
يا أخي أول ما شوفته حسيت كده بإن الراجل ده وشه بيشع نور» مش بياض لا نور حتى لو أسود البشرة نور» وتحس إن الراجل ده مجرد 
ما قابلته يا أخي إنه فعلًا استريحت له أوي» سكن قلبك» وقولتله طب خد رقمى وهات رقمك كلمته بس مرة, نمي العلاقة معاه واتصل بيه 
وقوله إن أحبك في الله حتى لو ماشفتوش. 


أ صححه الأليان: 


"الهم أعني" من سلسلة "أثكان الصلاة* 

قال الإمام أحمد رهه الله -تعالی-: "اللهم إن لا إخوانً 4 نرهم وخن أوثق عحبتهم من نراهم كل يوم". 

صح؟ فيه ناس کده» يعني مثِلًا أنا بحب جدًا -اشهد يا رب- إن أحب عبد الله بن المبارك أنا بحبه جدًاء بأحبه في الله وأنا ماشفتوش» 
واشتاق أن أراه في الجنة. أنا بحب جدًا سيدنا معاذ بن جبل» سيدنا عمر بن الخطاب» وكل الصحابة بس أنا بحب دول جدًاء يا رب أنا 
أحب ف الله سيدنا إبراهيم جدًاء بحبه في الله جدًا سيدنا إبراهيم, وبحب سيدنا عيسى ف الله جدَّاء لا تذكر امه كده سيدنا ابراهيم سيدنا 
عيسى سيدنا هارون دول أنا بحبهم في الله جدًاء وكل الأنبياء بس دول ليهم مزية في قلبي, يا رب إن أحب نبيك محمد -صلى الله عليه 
وسلم- بحبهم في الله جدّاء يعني ماشوفناهومش ونحن أوثق بمحبتهم من نراهم كل يوم. 

فأنت كده اللي بتحبه أصدق في محبتكء ولو فر أن تقابله قوله إن أحبك في الله. أنا عاوزك تعيش اللذة ديء أنا أذكر الآن أسأل الله - 
تعالى- أن يرحم أخى محمد فهمى ماحدش يعرفه» أخ امه محمد فهمى أخ طيب بسيط كان بعيد عن ربنا وقرب لربناء حضر محاضرات 
وقرب من ربناء الأخ ده فعلًا أنا وجدت حلاوة الإبمان -أنا بقول امه عشان أدعيله ربنا يرحمه ويغفر لنا وله- وجدت فعلًا حلاوة الإيمان 
ولذة الإيمان بمحبتي له ومحبته لي كان فعلّا محبة صادقة في الله -أرجو ذلك-. وابتلي بعد أن تاب إلى الله وصدق في التوبة كما أحسبه والله 
حسيبه ولا أزكى عليه أحدّاء ابتلى بابتلاءات وأصيب بسرطان في الدم كلما دخلت عليه وجدت نفسًا سمحة, وقلبًا طيبًا ولسانً ذاكرًا مع 
شدة الألم الذى كان يعيشه. وكنت إذا دخلت عنده لا أجمع عنده إلا الحمد لله أنا في نعمة» مع شلة الألم. وكنت دائما أقول له: إنغا 
سيّعَجّل بأحبنا أو بأصدقناء ولعله كان أصدق مني فسبقني إلى الله -جل وعلا-. فلما توفي رأيته في المنام أنه في الجنة, وقبل أن يتوف بليلة 
أو ليليتين رأى هو في المنام إنه رايح الجنة وبعدين وقف شوية كده فأنا قولتله يا محمد فيه إيه؟ أنت واقف ليه؟ تعالى» قالي: أصل أنا تعبان 
شوية» قولتله لأ إنت مش تعبان تعالى اجري على الجنة» راح جاري ودخل الجنة, كان هو ساعتها يا إخوانا الرؤيا دي شافها وهو في الحرم 
قبل ما يموت بأيام» وهو في الحرم كان تمشينه على عربية» مايعرفش يتحرك, مايعرفش يبمشيء قام من الرؤيا دي جري على دورة المياه بدون 
كرسي اتوضا ورجع وقف يصلي في الحرم, لما شاف اللي قاله إنت مش تعبان التعب راح» وما هي إلا أيام أرجو أن يكون قد استراح. 

يا إخوة أنا باحاول إن أذكره عشان أسال الله -تعالى - أن يغفر له وي رحمه وجميع موتانا وموتى المسلمين. 


يا إخوانا والله وأنا باتذكر الآن أنا مش عارف أوصلكم الإحساس القلبي اللي أنت هتحسه واللذة والسعادة اللي أنت هتحسها وحلاوة 
الإيمان اللي أنت هتتذوقها لو صدقت في محبة إخوانك في الله. لا تسكت,ء قل له إن أحبك في الله, الكلمة دي هتزود الحبةء اديله هدية 
هتزود الحبةء كلمه» اتصل بيه» قابله» فالود يزيد المحبة. الود يعني إيه؟ إن إنت تترجم هذه امحبة بحاجات عملية» عارف لما واحد يقولك تعالى 
ودڼ» ودن يعني إيه؟ تعالى زورن» في الزيارة دي الكلام ده بيزود الحبة. 

فالبى -عليه أفضل الصلاة والسلام- زاد من محبته لمعاذ بن جبل» وزادت محبة معاذ بن جبل للنبى -عليه الصلاة والسلام- حين قال كل 
واحد منهما والبداية كانت من النبي -صلى الله عليه وسلم- : والله إن لأحبك, فأجابه معاذ: والله إني لأحبك. أنا عاوز أوصلك بقى إن 
اللي هيطلع دلوقتي بعد الكلام ده؛ ده كلام حب لبيبه» ده خلاصة خلاصة محبة القلب ينصحها لحبيه. قاله بص أنا بحبك» انت عارف إن 
بحبك جدًا» عشان كده خد دي ماتسيبهاش» أوعى تسيبها دي مهمة جدًا. قال له البي -عليه السلام-: "لا تدعن دبر كل صلاة -مش 
قاله قل دبركل صلاة- قاله إيه؟ مانسيبش دي» دي حاجة مهمة جدًاء "لا تدَعنّ في ذُبْرَ كل صلاة تقولٌ: اللَّهمَ أعقي على ذكرك 
وشكرك وحسن عبادتِكَ" 


العلماء مختلفون هل هذه تقال بعد السلام أم قبل السلام؟ فقال بعضهم إن كلمة دبر ملاصقة للشيء, فدبر الإنسان فيه؛ قالوا إا دبر كل 
صلاة يعني في كل صلاة قبل السلام وقال بعضهم إنما قصد النبي دبر كل صلاة أي بعد كل صلاةء كما قال مثلًا في آية الكرسي» هنتكلم 

عنها إن شاء الله قول النبي -عليه الصلاة والسلام-: "من قرأ آية الكرسيّ ذُبْرَ كل صلاة ل يمنغه من دخول المنّة إلا أن بموت"* والوارد 
أنما كانت تقال بعد الصلوات المكتوبة. ٠‏ 

فاختلفوا فيهاء فإن قلتها قبل السلام أو قلتها بعد السلام فأرجو أن تكون قد حققت حديث النبي -عليه الصلاة والسلام-. لكن المعتاد 
عندنا إننا بنقوها امتى؟ بعد السلام» وهذا قول الشيخ ابن باز -رحه الله تعالى- أنما تقال بعد السلام وإن كان الشيخ ابن عثيمين نفسه 
-كلاهما من كبار علمائنا ومشايخنا- يرى أا تكون قبل السلام, الشيخ بن عثيمين قال أن الأرجح أو الأقرب لديه أنما تكون قبل السلا 
وإن قيلت بعد السلام فلا بأس. 


فهذه من أذكار الصلاة اللهم أعني على ذكرك وشكرك وحسن عبادتك. اللهم أعني يعني أنت حضرتك مش هتعرف تقول كلمة؛ أستغفر 
الله ولا سبحان الله ولا الله أكبر مش هتعرف تقوها إلا لو أعانك الله. مش شفرف تدخ المسجد أصلًا عشان تصلي إلا لو أعانك الله 
مش هتعرف تغض بصرك عن الحرام إلا إذا أعانك الله مش هتعرف تعبد ربنا أي عبادة إلا إذا أعانك الله مش هتعرف تثبت أمام المعاصي 
إلا إذا ثبتك الله. هو ده المعنى اللي لازم يوصل لقلبك, لن ثعان إلا بعونه» ولن ثكرم إلا بكرمه. ولن تثبت إلا بتثبيته» ولن تنصر إلا بنصره 
ولن تنجح إلا بعلمه, ولن توفق إلا بتوفيقه» ولن تسدد إلا بتسديده» ولن تلهم إلا بإلمامه» ولن تنحول عن أي معصية إلا بقدرته» ولن تقدر 
على أي طاعة إلا بعونه وتيسيره. 


قال الله -جل وعلا-: "فَأَمًا مَنْ أَعْطَّى وَائَقَى * وَصَّدَّقَ باس * فَسَئْيَيَرْهُ للْيْسْرَى" ؛ يعني هي أصلا يسرى» يعني هي أصدًا 
الطاعة مش صعبةء سؤال يا إخوانا هو لو كانت مسين صلاة كنتوا هتصلوا؟ مش هما كانوا هسين وسيدنا موسى نصح النبي -عليه 
الصلاة والسلام- ارجع إلى ربك اسأله التخفيف؟ والبي -عليه الصلاة والسلام- يطلع وينزل مرات تقل كل مرة خمسة لغاية ما وصلت 
خمسة» سيدنا موسى قاله برضه ارجع إلى ربك اساله التخفيف. قال استحییت من ربى. ما هو عشر مرات بيطلع وينزل» طب لو ما کانوا 
خمسين صلاة احسبهم كده» خمسين صلاة على أربعة وعشرين ساعة يعني فرض كل أد إيه؟ أقل من نص ساعة كمان» صح؟ ٠٠١‏ دقيقة 
مثلاء يعني كل ۲١‏ دقيقة فرض. يعني مش هتستنوا بين أذان الفجر والإقامة نص ساعة زي مابتعملوا كده» يكون عدى عليك فرض» ده 
حضرتك المؤذن يطلع يأذن» الأذان ياخد له تلت أربع خمس دقايق, وصلي السنة بسرعة؛ قيم الصلاة بسرعة» صلي بسرعة» قول أذكار 
الصلاة؛ يلا أذن للفرض التاني. يعني ۲١‏ دقيقة بين الأذان والأذان, بعد الأذان بقى تصلي سنن ولا مفيش سنن؟ وهتصلي سنة بعدية ولا 
مش هتلحق؟ يعني انت مش هتخرج من المسجد» طب كنت هتصلي ولا مش هتقدر؟ كنت هتصلى لازم» لازم تصلي» كنت هتقعد في 
المسجد تعكتف» طب هتاكل إزاي؟ طب هتنام امق؟ طب هتتزوج ولا مش هتتزوج؟ خلاص طب هتكلم اللي جنبك ولا مش هتلحق 
تكلمه؟ مفيش وقت» ومع ذلك كنا هنطيع ربناء طب هما خمسة» دلوقتى الناس ولو بيصلي في المسجد حد يجي يصلى الفجر في البرد ده؟! 
أنا أصلًا باسهر ومقدرش أصلي الفجر. طب والظهر؟ أنا في الشغل والعمل عبادة أصلي لما أروح» طب والعصر؟ أصل أنا بروح ع الساعة 
۲ يدوب باكل لقمة بتبقى الساعة اتنين ونصف مابقدرش أنزل أصلي بصراحة. ده أنا بنام مابقدرش أقوم أغسل إيدي» طب والعشاء؟ يا 
عم العشاء وقتها ممدود لما أروح بالليل أبقى أصلي. مش دي حجج الناس وال مغرب ده إن صلاها في المسجد, يعني ألاقي واحد كده الساعة 
خمسة قبل ما يروح للعمل الإضافي أروح أنا أصلي المغرب في المسجد ألاقيه. أقول له صلي» يقول لي صليت» صليت فين؟ أنا باصلي قبل 
ما أنزل» بيصلي قبل ما ينزل يعني عشان رايح الشغل» طب ما تنزل صلي في المسجد. طب فين الصلوات؟ 


° أخرجه النسائى والطبراني 

خلى بالك اللي دخل المسجد, اللي قام الفجر دلوقت» اللي اتوضا باليه الباردة» اللي جه دخل المسجدء اللي دخله ربناء هو اللي أعانه 
على كده؛ هو اللي هداه لكده؛ هو اللي يسر له هذاء هو الذي حبب إلى قلبه هذاء فيه ناس الآن محببٌ إليهم الفراش» وإلى الآن على 
الفراش» وفيه ناس مرومة» محرومة فعلا مش امبارح كان فيه جنازة الظهر في المسجد؟ إيه اللي حصل؟ الناس واقفة بره ما بتصليش» فيه 
ناس واقفة بره مابتصلیش» طب يا عم ده الناس دخلت اتوضت وقعدت وأنت كده كده الوقت ضایع» وكده كده ماوركش حاجة» وكده 
كده مستني لما يخرج ابن الميتة عشان تسلم عليه وتعزيه» طب ادخل المسجد اتوضا وصلي وأقعد, واقف ليه في الشمس بره؟ ولا واقف ليه 
في العفرة؟ ولا واقف يدخن ليه؟ محروم ليه؟ أنت حالف ما تدخل إلا لو حمول؟ فيه ناس كده مابتدخلش إلا محمولة على الأعناق عشان 
يُصلى عليهاء ما تدخلء أنا لما بشوف ده بقول ده فعلّا محروم, الحداية بإذن الله العون من الله. 


إيه اللي يخليك تروح ستين سنة شغلء أربعين سنة في الحكومة من وأنت عندك عشرين سنة لغاية ما اتحالت على المعاش ستين سنة» آدي 
أربعين سنة شغل فيه ناس كده والله» ونفسه يحج وقعد يحوش يحط القرش على القرشء والحج زاد والتأشيرة زادت» ويقعد يبيع أرض وألا يبيع 
شقة كل ده عشان نفسه يحج, وياخد شهر أجازة» ويروح هناك يتعب يطوف وهو تعبان ويسعى وهو مجهد, ويروح يقف على عرفة في شدة 
الحرء ويروح يرمى في الجمار ويعرض نفسه للهلاك من شدة الزحام» ويغيب عن أهله. ويجيب هداياء إيه اللي مخليك تعمل الكلام ده؟ ده 
أنت رايح تطوف حوالين حجر وتقف على حجر وترمي حجر بحجر» مش ده الحج؟ إيه اللي مخليك تعمل الكلام ده؟ إن ربنا حبب هذا إلى 
قلبك» روحك بتهفهف عليه زي مابيقولوا» هو ده ربنا اللي قاله فاستجاب دعوة سيدنا إبراهيم: "فاجع أَفْبِدَةَ مّنَ الاس كوي لبهم" 

> هو ربنا اللي جعل في قلبك الحب ده. فيه واحد معاه فلوس أكتر من فلوسك» وماراحش صح؟ عنده عمارات وأنت معندكش 
حاجة خالص وبرضه ماراحش» معاه عربيات وأطيان وأنت نفسك تروح وهو برضه ماراحش» عنده صحة أحسن منك يفصل منك عشرة 
وأنت روحت تزحف وهو برضه ماراحش» ده مين؟ ده حروم» إنت ربنا أراد بك الخير» جعلك تبذل وتحط القرش على القرش» وتعمل جمعيات 
عشان تروح لإنه بيحبك -سبحانه وتعالى-, هداك لذلك, أكرمك بذلك, جعل قلبك يهوى ذلك يحب ذلك "فَاجْعَلَ أَفْبِدَةَ مّنَ الئاس" 
اللي بقى معاه وماراحش محروم فعلًا زي ما بقولك» روم ودي مش كلمتي دي كلمة النبي -صلى الله عليه وسلم-, كما قال البي -عليه 
الصلاة والسلام- في حديث ابن عباس وفى صحيح الجامع للشيخ الألباني يقول الله -جل وعلا- "إن عبدًا أصححث له في بدنه -يعني 
صحته كويسة- وأوسعث له في رزقه -ربنا وسع عليه- تمضي عليه خمسة أعوام لا يفد إليّ حروم"'» ربنا حرمه من الخير ده, إنما اللي راح ده 
کرم ربناء ربنا هو اللي أدخله بيته. هو ده بيت من؟ بيت الله -عز وجل-, هو ممكن تدخل بيت ملك من الملوك بدون إذن؟ رئيس من 
الرؤساءء سلطان من السلاطين, أمير من الأمراءء تدخل كده قصره كده وخلاص؟ لاء ده دعوة رسمية وتدخل بعد ما تعدي على حراسات 
وتفتيشات ومش أي واحد يدخل» ده اللي هو مطمن لهم ومطمنين له. واللي يحبهم ويحبوه. إنما حضرتك ده أنت على بعد سبعة كيلو 
ماتقربش» صح ولا لأ؟ لن يدخل هذا الملك أحدًا بيته إلا إذا اختاره واصطفاه واجتباه» هذا بيت الله ما دخلت هذا البيت إلا لما اختارك 
الله هي دي معنى اللهم أعني إن ربنا هو اللي أعانك على كده» هو اللي هداك لكده. هو اللي جابك هناء جاء بقلبك هنا أولا -سبحانه 
وتعالى-. قال -تعالى-: وَلْكِنَ اله حَببَ يكم لْإِعَانَ يبقى العمل عمل ربناء دي الكلمة اللي الناس الطيبين بيقولوها: يا عم العمل عمل 
ربناء هو اللي عملك كده» هو اللي حبب في قلبك الإيمان فأعانك عليه "وَلَكِنَ اله حَبّب إِلَيَكُمْ الاد وَرَيّئَهُ في فُلُوبِكُم وكرّه إِلَيَكُمْ افر 
وَالْمْسُوقَ وَالْعِصْيانَ" 


' روايات الحديث هنا 

يسرك لليسرى» عمرك شفت حد واقف على باب المسجد بيقطع تذاكر للي داخل؟ أو ملا تدخل بكارنيه حضرتك أو اشتراك سنوي 
وتدخل بكارنيه؟ مفتوح» بس مش هيدخل إلا اللي ربنا أعانه, مش هيدخل إلا اللي ربنا اصطفاه. مش هيدخل إلا اللي ربنا اختاره» هو 
كده الصلاح ده مش بإيدك أنت أولاء ده بيد الله عون من الله. 

قال الله -جل وعلا- عن نبيه يونس: "فَاجْتَبَاهُ رنه فَجَعَلَهُ منَ الصَالينَ" > اللى عملك صال مين؟ اللي جعلك صالخ مين؟ اللي 
هداك للصلاح مين؟ اللي حبب إلى قلبك الصلاح هو ربناء فَجَعَلَهُ مِنَ الصَّاِينَ عشان كده أي حاجة قول يا رب» قول يا رب» لن تثبت 
الا بتغبيته. النبي نفسه -صلى الله عليه وسلم- ما ثبت على الطريق ولا ثبت مع القرآن إلا لما أعانه الله -جل وعلا- لما ثبته الله. لولا الله 
ما اهتديناء هذا الذى كان يتغنى به الصحابة» بل - البي -صاى الله عليه وسلم- يقوله يوم الأحزاب» يمد بجا البي صوته يعني إن 
حت ا اله» يقول: 


وال َوْلَا الله ما اهْتَدَيْتَ ولا تصدقتا وَل صَلَّيْنَا يعني لوا ربنا ماكناش إيه؟ لا صلينا ولا اتصدقنا ولا صومنا ولا عملنا طاعة» وَاللَه لَولا الله ما 

اهْتَدَيْئَ ولا تصدقتا وَل صَلَيْنَا فان سَكِيئَةٌ عَلَيْنَاء وَلَبَْتِ الأَقَدَامَ ِن لاَقَيْتاء ِد الألّ قَدْ بَعَوا عَلَيْتَد إن أَرَادُوا فَِْةَ أَبيْنَا أبينااا أبينااا 
البي يعملها كده بمد بما صوته ويرفع بما صوته أبينااا أبينااا. 

فلولا الله ما اهتديت قال الله للبي -عليه الصلاة والسلام-: "وَإن كَادُوا لَيَفِْنُونكَ عَنِ الذي أَوْحَيْنَا إِلَيِكَ لِعَفترِيَ عَلَيْنَا عير وإذا دوك 
حلي" وَلَوْلَا أن هو مين اللي ثبت؟ ولولا أن ثبتك ولا ثبتناك هی دي نون 0 نون العظمة من الله يعني التثبيت 
محدش يقدر يَعْبّْت بنفسه أبدًا إلا بعون من العظيم -جل جلاله-: "وَلَوْلَا أن تَبَثْنَاكَ لَهَد كدت ترك إِلَبْهِمْ سَيْنَا فليا * إِذَا لَأَذَفَْكَ ضِعْفَ 
الا وعفن اعات 4 له تد لك عبتا تبي" وا تيت ل لك با يسول اماك ساطت أي اج ل و 
دينك أو دنياك» اعرف كده لولا عون الله لك عليها ما قدرت. أنت في كل فاتحة بتقرأها بتقول إيه؟ 'إِيَاكَ نَعْبُدُ وَإِيَاكَ مَسْنَعِينُ تَسْتَعِين" يعني لن 
أستطيع أن أعبدك إلا إذا أعنتني . 

من الذي قال: "قصب جيل وَاللَهُ الْمُسْتَعَانُ" > مين اللي قاها؟ سيدنا يعقوب» يعني أنا مش هاقدر أصبر الا إذا أعانني. 


أي إنسان مغلا ابنه يموت أو أبوه يموت أو أخوه يموت اللي هو يعني روحه» أقرب الناس ليه يموت مثلًا يحس إنه هو خلاص هيموت» مش 
قادر ربنا يوم بعد يوم يثبته ويعينه ويربط على قلبه. 

شوف السيدة أم موسى لما ابنها راح منها زي ما بیقولوا كده روحه راحت» صح؟ روحه راحت ابنها راح» تخبل ربنا قالها خايفة عليه؛ ارميه 
في البحر, 'فَإِذًا خِفْتٍ عَلَيْهِ لقي في اليم" > مش ده معنى الآية لو خايفة عليه ارميه في البحر, تحطه في الميه وتقعد تدعى ربنا 
اللهم باعد بينه وبين فرعون كما باعدت بين المشرق والمغرب» هي حاطاه وخايفة عليه وعاوزه تبعده عن مين؟ يفضل ماشي؛ تخيل المشهد 
الميه تاخده وتروح عند فرعون» ترمي طوبة عشان تبعده برضه يقرب لقصر فرعون يروح يشبك في السنارة -أنا باضرب مثل- اللي قاعد 
عامل فرعون يصطاد بما قدام قصر فرعون» يعني أنا بقول بلاش هنا يحي هناء ده الموج كان جاي كده بمشي عكس الأمواج لغاية لما يروح 
عند قصر فرعون, في الوقت اللي يطلع فيه فرعون يتفرج من الشباك, ويقوهم إيه ده؟ هاتوه» -سبحان الله- ويشوفه فرعون ده يتقتل» 
تتطلع زوجته تشوفه تقول لا إلا ده. طب الممعنى ده ما احنا قتلنا خمسة آلاف واحد قبل كده» إلا ده وخلاص» أنت متخيل بقى قلب الأم 
وهی قاعدة؛ هيعمل إيه دلوقتي؟ زمانه هيفصل راسه ولا يقطعه. ابني, زمانه بيعيط دلوقتي» زمانه بقاله أد إيه مرضعش» طب أعمل إيه؟ 


شوف قلب الأم؟ شوف ربنا بيقول إيه؟: "إن كَادَتْ لَعْبْدِي به لَوْلَا أن رَبَطْنَا عَلَى قَلْبِهَا لِتَكُونَ مِنَ الْمُؤْمِبينَ" ؛ لولا كده كانت 
روحها راحتء كان قلبها اتقطع» لَوْلَا أن يَبَطْنَا مين اللي ربط؟ مين اللي هيثبتك؟ مين اللي هيصبرك؟ مين اللي هيعينك على الصبر؟ هو ربنا 

سيدنا يوسف عشان تعرف إن اللي هيصبرك عن المعاصي, إنك تسيب المعاصي؛ السيجارة اللي في بقك ديء ولا في جيبك ديء بطلتها 
ورجعت» وبطلتها ورجعت» قولت بصراحة أصل أنا ماعنديش عزيمة, تيجي تقوله بطل دلوقتي» يقولك أنا حاولت قبل كده ٠١١‏ مرة, 
سبتها سنة ورجعت» وسبتها تلت شهور ورجعت, أنا مش هاقدر أنا ماعنديش عزيمة؛ منا عارف إنك ماعندكش عزبة» لا عندك إرادة لا 
عندك إرادة كويسه ولا عزعة كويسه وأنت ضعيف. عارف أنت رجعت ها ليه لإنك اعتمدت على عزبمتكء, واعتمدت على إرادتك» 
واعتمدت على قوتك» لكن لو بطلتها واعتمدت على ربك قولت له يا رب أنا ماعنديش عزعة, إنما العون منك» أنا مش هاقدر أسيبها إنغا 
بقدرتك أقدر, بتقديرك هاقدر. 
سيدنا آدم نبي مُعَلّم؛ اوق آم الْأَسمَاءَ كَل" > ربنا علمه كل حاجة, مُگلّم؛ يا آدَم هو بيقول: ربناء يعني هو بيكلم ربنا وربنا 
بيكلمه. ني مُعَلّم مُكَلّم سكن الجنة» يعني واحد شاف الجنة؛ ومع ذلك ربنا قال عنه: "ولد عَهِذْنا إل آدَمَ من فيل سي و1 جذ لَه عَزْما" 
» تيجي تقول أنا عندي عزمة أناء لا أنت ضعيف خالص, لو أنت اعتمدت على عزعتك مش هتعرف تسيب البنت اللي بتحبهاء 
مش هتعرف تمسح الأفلام اللي أنت جمعتها. مش هتعرف تشيل الكليبات اللي أنت أدمنتهاء مش هتعرف تترك العادة الحرمة اللي أنت 
اتعودت عليهاء لو أنت اعتمدت على جهدك وقوتك وتقول أنا إن شاء الله هاقدر وأنا قوى الإيمان, لا أنت ضعيف» واحد مؤمن؛ يظن إنه 
مؤمن» عارف الأب اللي يقول عن بنته لالا إلا بنتي» يا عم لبسها الحجاب» دي هي لو أنا حطيتها في وسط ٠٠١‏ راجل عمرها ما تبص 
لحد أنا عارفهاء دا أنا مربيها وعارفهاء لا يا حبيي ده غمزة واحدة بس تخليها تقع, أنت المؤمن اللي بتصلي الفجر ممكن واحدة ضحكت 
لك في الشارع تسيح» ما تعرضش نفسك للفتنة وتقول أنا مؤمن, لأنه عون الله وليست قدرتك, عون الله وليس إيمانك اللي أنت معتمد 
عليه أنت ولا حاجة. النبي -عليه الصلاة والسلام- بيقول عن الدجال: "من سمع بالدجال فلينأ عنه, فوالله إن الرجل ليأتيه وهو بحسب 
أنه مؤمن -فاكر نفسه مؤمن وراجل-» فيؤمن به لما يبعث به من الشبهات"". 


اوعى تقول أنا هادخل على غرف الشيعة أما أشوف الناس بتقول إيهء أو امع على غرف النصارى أما أدعوهم, لا أنت ممكن تفتتن, 
والشيطان يقعد يدور في دماغك بالليل الكلام اللي أنت "معته ويلبس عليك دينك تخرج وقد اهتز إيمانك؛ أنت ضعيف يا حبيي» أنت 
ضعيف إلا بتقوية ربك. احنا ولا حاجة إلا بالله» أنت لله ومن الله وبالله» أنت لله لله المفروض كلك لله حياتك لله؛ "قل ! إن صلا وَنُسْكِي 
وَتحْيَايَ ومان لله" وأنت من الله؛ هو الذي نفخ فيك من روحه, وأنت بالله؛ لن تصلي إلا بالله, لن تعاذ إلا بالله. لن تقدر على 
خير إلا بالله» لازم المعنى ده يا إخوانا هو يساوى كلمة اللهم أعني إنك تعرف إن العون من الله. ده كلمة يساوي لا حولا ولا قوة الا بالله 
يعني لا تحول عن المعصية ولا قوة على الطاعة إلا بالله. 

حط بقى أي حاجة؛ لا تحول عن لذة الفراش ولا قوة على قيام الليل إلا بالله يعني عون الله لك لا تحول عن الفتاة التي أحبها ولا قوة 
على العفة إلا بالله» لا تحول عن المال الحرام الذى يتزخرف أمامي ولا قوة على الحلال إلا بالله» وعلى هذا فقسن. 

فأرجع وأقول لك يا عبد الله إنغا أعانك الله -جل وعلا- وأدخلك بيته ويسر لك طريقك» وده عون ربنا؛ "فَسَنْيَسَرْهُ ا المساجد 
ببلاش ومحدش بيحسبها عليك» ولا ليك خمس مرات في الشهر تدخل فيهم المسجد» لا براحتك خالص المسجد مفتوح ادخل فى أي 
وقت» محدش هيقولك حاجة, في حين إن الضلالة بفلوس» الضلالة والفساد بفلوس» هات حفلة مغلا بتاعة رقص السنة اللي فاتت» الممثل 
الفلان أوالمطرب الفلان والراقصة الفلانية اللي عندها 58 سنة ورجعت تاني؛ مش عارف ده حسن ختام ولا سوء ختام مش عارف والله 
يعني حفلة هتدفع لها فلوس ولا مش هتدفع لها فلوس؟ ربنا قال: "يَشَْرُونَ الصَّلَالَة" ؛ اللي عاوز يقع في الفاحشة بيدفع فلوس 

وبيتعب وبيبذلء يَشْتَرُونَ الضَّلالَة الضلال بيتشرى. إيه ده اللي بتشتريه يا عم؟ ما تاخد الطاعة الرخيصة السهلة وربنا اللي هييسرها لك 


aa‏ امد كةو وهار الى برو ats‏ أهو ده بقى لو تيسرت له تبقى مصيبة 
كبيرة؛ فُسَنْيَيَرْهُ للعُسْرَى. 
"وَأَمَا مَنْ بل وَاسْتَغْقَ ب بالحُسْىّ فما لتقيف" تبقى معصية عسيرة وتتيسر له. وخلى بالك لما تلاقى الطاعة 


بالنسبة لك سهلة احمد ربنا هو اللي أعانك وسهلها لك, ولا تلاقى المعصية بالنسبة لك صعبة احمد ربنا إنه جعلها عسيرة عليك» 
ماتزعلش. يبقى واحد عاوز يعمل غلط ومش لاقي ومش عارف» وصاحبه يقول له يا عم ده بيترموا علينا كده من كل حتة, فين يا عم اللي 
بيترموا دول ما أنا مش لاقي؟ احمد ربنا احمد ربنا نما بقت صعبة بالنسبة لك» إن ربنا صرفك وصرفها عنك» هو ده طلب العون والمدد من 
الله -جل وعلا-. طلب العون والمدد على كل شيء. 

سيدنا يوسف لا وقع في شدة الفتنة اتقفلت الأبواب "وَقَالَتْ هَيْتَ لَكَ" » امرأة جميلة ذات منصب وجمال وهي الداعية, وهو 
شاب أعزب وهو غريب وهو عبد, والأبواب مغلقة» والوعد إن فعل» والوعيد إن لم يفعل, أسباب كتيرة جدًا للوقوع فيهاء ايه اللي حصل؟ 
مقالش إلا أناء ده لو ٠١١‏ امرأة قدامي هنا نضيفء لا يا حببي» قال الله -تعالى - عن سيدنا يوسف: "علقت الْأَبْوَابَ وَقَالَتْ هَيْتَ 
لَك قال مَعَاذَ الله" معاذ الله يعني إيه؟ كلمة أعوذ يعني إيه؟ يعني ألا وأحتمي» أنا ما أقدرشء معاذ الله يعني أنا يا رب أنا لجأت لك أنت 
بس» أنا مش هائبت إلا بيك, عشان كده ربنا قال: "وقد هَت به وَهَمَّ بها 7 اَن رای بُرْهَانَ َب ذلك لِتَضرف عَنْهُ السُوءَ" 2 
مش هو اللي انصرف بإرادته ده بعون ربه. مش هو اللي هرب برجليه ده ربنا اللي اهمه ده ربنا اللي سدده. ده ربنا اللي قواه على 
المعصية, ربنا أعانه على إنه يتركهاء فلن تعان على ترك أي معصية ولن تعان على أي طاعة إلا بالله» فقل يا رب. 


اللهم أعني على ذكرك وشكرك وحسن عبادتك» هذا ما يرضي ربك» ولعل الله إن قدر لنا لقاءً ثانيًا نستزيد فيه بعض الشيء من هذا إن 
أحيانا الله -تعالى-» لكن أردت فقط في هذا اللقاء أيها الكرام أن تلقي قلبك في ساحة الملك» أن تتبرأ من حولك وطَوْلِك وقوتك» إنك 
تعرف إنك ولا حاجة إلا لو أعانك؛ ده اللي عاوز أوصله لقلبك إن أنت ولا حاجة بغير ربك» سندك -سبحانه وتعالى- معينك مؤيدك 
ناصرك مسددك مقويك -سبحانه وتعالی-. فكل منه -سبحانه وتعالى -. 

أسأل الله -جل وعلا- أن يمدنا وإياكم بمدد منه» وأن يعيننا وإياكم على ما يرضيه» اللهم أعنا على ما يرضيك,. اللهم أعنا على أن نترك 
كل ذنب لا يرضيك» اللهم أعنا على ذكرك وشكرك وحسن عبادتكء اللهم أعنا على قيام الليل» وأعنا على غض البصرء وأعنا على حفظ 
الفرج» وأعنا على ترك الحرام» اللهم أعنا على الصيام والقيام اللهم أعنا على بر والديناء اللهم أعنا على الدعوة في سبيلك» اللهم أعنا 
على الجهاد في سبيلك» اللهم أعنا على الصبر على لأواء الدنيا وبلاتهاء اللهم أعنا على تلاوة القرآن, اللهم أعنا على قراءة القرآن, اللهم 
أعنا على كل عمل يقربنا منك» اللهم أعنا على أن نلهج بذكركء اللهم أعنا على ما يرضيك عونا منك وحدك لا شريك لكء اللهم لا 
حول ولا قوة إلا بك» فحولنا عن كل معصية وقونا على كل طاعة, نحن وإخواننا وآباءنا وأمهاتنا وأزواجنا وذرياتنا بكرمك وقدرتك وقوتك 
يا قوى يا كرب إنك يا ربنا نعم المولى ونعم النصيرء سبحانك ربي رب العزة عما يقولون. وسلام على المرسلين» والحمد لله رب العالمين» 
وصلى الله على نبينا محمد وآله وصحبه 
والسلام عليكم ورحمة الله وبركاته 

